**บทที่ 5**

**สรุปผลการวิจัย อภิปรายผลและข้อเสนอแนะ**

การวิจัยการบริหารจัดการสถานศึกษาตามแนวปรัชญาของเศรษฐกิจพอเพียง กรณีศึกษา : โรงเรียนเซนต์ยอแซฟกาฬสินธุ์ สังกัดสำนักงานเขตพื้นที่การศึกษาประถมศึกษา กาฬสินธุ์เขต 1ในครั้งนี้ผู้วิจัยมุ่งที่จะศึกษาสภาพการบริหารจัดการสถานศึกษาตามแนวปรัชญาของเศรษฐกิจพอเพียงในโรงเรียนเซนต์ยอแซฟกาฬสินธุ์ตามความคิดเห็นของบุคลากรทางการศึกษา โดยมีวัตถุประสงค์ เพื่อศึกษาสภาพการบริหารจัดการปัญหาและข้อเสนอแนะเกี่ยวกับการบริหารจัดการสถานศึกษาตามแนวปรัชญาของเศรษฐกิจพอเพียงในโรงเรียน

เซนต์ยอแซฟกาฬสินธุ์ประชากรผู้ให้ข้อมูลในการวิจัยครั้งนี้คือบุคลากรทางการศึกษาของโรงเรียนเซนต์ยอแซฟกาฬสินธุ์จำนวน 86 คน โดยใช้เครื่องมือเป็นแบบสอบถามจำนวน 1 ฉบับประกอบด้วยข้อมูลพื้นฐานของผู้ตอบแบบสอบถามมีลักษณะเป็นแบบตรวจสอบรายการ (Checklist) สภาพการบริหารจัดการสถานศึกษาตามแนวปรัชญาของเศรษฐกิจพอเพียงมีลักษณะเป็นแบบมาตราส่วนประมาณค่า (Rating Scale) 5 ระดับและสอบถามความคิดเห็นเกี่ยวกับปัญหาและข้อเสนอแนะเกี่ยวกับการบริหารจัดการสถานศึกษาตามแนวปรัชญาของเศรษฐกิจพอเพียงมีลักษณะเป็นแบบปลายเปิด (Open - Ended) ดังนั้นสามารถสรุปผลการวิจัยได้ดังนี้

**สรุปผลการวิจัย**

จากการวิเคราะห์ข้อมูลสรุปผลการวิจัยได้ ดังนี้

1. ผลการวิเคราะห์ข้อมูลเกี่ยวกับสถานภาพของผู้ตอบแบบสอบถามในการวิจัยครั้งนี้พบว่าผู้ตอบแบบสอบถามส่วนใหญ่เป็นเพศหญิงมีอายุอยู่ในช่วง 51 ปีขึ้นไปมีระดับการศึกษาปริญญาตรีหรือเทียบเท่าและมีประสบการณ์ในตำแหน่งมากกว่า 10 ปี

2. ผลการวิเคราะห์การบริหารจัดการสถานศึกษาตามแนวปรัชญาของเศรษฐกิจพอเพียงตามขอบข่ายงานทั้ง 4 ด้านในด้านสภาพและปัญหาและข้อเสนอแนะของการบริหารจัดการสถานศึกษาตามแนวปรัชญาของเศรษฐกิจพอเพียง ดังนี้

2.1 สภาพการบริหารจัดการสถานศึกษาตามแนวปรัชญาของเศรษฐกิจพอเพียงในโรงเรียนเซนต์ยอแซฟกาฬสินธุ์ พบว่า ในภาพรวมมีการบริหารจัดการอยู่ในระดับมากในทุกด้านโดยเรียงตามลำดับคือด้านการบริหารงบประมาณการบริหารงานบุคคลและการบริหารวิชาการเมื่อพิจารณารายด้านพบว่า

สภาพการบริหารจัดการสถานศึกษาตามแนวปรัชญาของเศรษฐกิจพอเพียงด้านการบริหารวิชาการโดยรวม อยู่ในระดับมากเมื่อพิจารณารายข้อ พบว่า ข้อที่โรงเรียนมีการปฏิบัติในระดับปานกลางในหลักความพอประมาณ ได้แก่ การปรับปรุงและพัฒนาหลักสูตรสถานศึกษาให้สอดคล้องกับความต้องการของผู้เรียนชุมชนและสังคม เพื่อความคุ้มค่าในการจัดการศึกษาหลักการมีภูมิคุ้มกันที่ดีในตัวได้แก่การนิเทศติดตามตรวจสอบผลการปฏิบัติงานวิชาการอย่างต่อเนื่องเงื่อนไขความรู้ได้แก่มีการศึกษาวิเคราะห์วิจัย เพื่อพัฒนาการการจัดการเรียนการสอนและนำผลไปใช้พัฒนาผู้เรียนมีค่าเฉลี่ยน้อยที่สุด

สภาพการบริหารจัดการสถานศึกษาตามแนวปรัชญาของเศรษฐกิจพอเพียงด้านการบริหารงบประมาณโดยรวม อยู่ในระดับมากเมื่อพิจารณารายข้อ พบว่า ข้อที่โรงเรียนมีการปฏิบัติในระดับปานกลางในหลักความพอประมาณ ได้แก่ การกำหนดมาตรการใช้ทรัพยากรของสถานศึกษาให้เหมาะสมกับแผนงานโครงการของสถานศึกษาและหลักการมีภูมิคุ้มกันที่ดีในตัวได้แก่การมีแผนการบริหารความเสี่ยงที่อาจเกิดขึ้นเกี่ยวกับงบประมาณมีค่าเฉลี่ยน้อยที่สุด

สภาพการบริหารจัดการสถานศึกษาตามแนวปรัชญาของเศรษฐกิจพอเพียงด้านการบริหารงานบุคคลโดยรวมอยู่ในระดับมากเมื่อพิจารณารายข้อ พบว่า ข้อที่โรงเรียนมีการปฏิบัติในระดับปานกลางในหลักการมีภูมิคุ้มกันที่ดีในตัวได้แก่การติดตามผลการดำเนินงานโครงการกิจกรรม เพื่อพัฒนาบุคลากรอย่างต่อเนื่องมีค่าเฉลี่ยน้อยที่สุดและเงื่อนไขความรู้ได้แก่การมีแผนงานโครงการพัฒนาบุคลากรของสถานศึกษาเพื่อให้มีความรู้ความเข้าใจและตระหนักในคุณค่าของปรัชญาเศรษฐกิจพอเพียง

สภาพการบริหารจัดการสถานศึกษาตามแนวปรัชญาของเศรษฐกิจพอเพียงด้านการบริหารทั่วไปโดยรวม อยู่ในระดับมากเมื่อพิจารณารายข้อ พบว่า ข้อที่โรงเรียนมีการปฏิบัติในระดับปานกลางในหลักการมีภูมิคุ้มกันที่ดีในตัวได้แก่การจัดกลไกระบบการประกันคุณภาพสถานศึกษาให้เป็นไปตามมาตรฐานอย่างต่อเนื่องและเป็นรูปธรรมและมีระบบการป้องกันความเสี่ยงของโครงการที่อาจทำให้ไม่บรรลุผลสัมฤทธิ์และเงื่อนไขคุณธรรมได้แก่การส่งเสริมให้คณะกรรมการสถานศึกษาขั้นพื้นฐานผู้ปกครองและชุมชนมีส่วนร่วมรับผิดชอบการบริหารจัดการสถานศึกษาอย่างจริงจังมีค่าเฉลี่ยน้อยที่สุด

2.2 ปัญหาและข้อเสนอแนะเกี่ยวกับการบริหารจัดการสถานศึกษาตามแนวปรัชญาของเศรษฐกิจพอเพียงในโรงเรียนเซนต์ยอแซฟกาฬสินธุ์ พบว่า ด้านการบริหารวิชาการพบว่า โรงเรียนมีปัญหาการนิเทศติดตามตรวจสอบผลการปฏิบัติงานวิชาการอย่างต่อเนื่องข้อเสนอแนะในการแก้ปัญหาคือให้กำหนดแผนการนิเทศติดตามตรวจสอบการปฏิบัติงานวิชาการและสร้างความตระหนักกับบุคลากรให้มีส่วนร่วมรวมทั้งปรับปรุงรูปแบบการนิเทศติดตามที่หลากหลายเน้นกัลยาณมิตร

ด้านการบริหารงบประมาณ พบว่า โรงเรียนขาดการบริหารจัดการความเสี่ยงที่อาจเกิดขึ้นเกี่ยวกับงบประมาณข้อเสนอแนะในการแก้ปัญหาคือให้มีการวางแผนบริหารจัดการความเสี่ยงด้วยการวิเคราะห์ผลการดำเนินงานตรวจสอบการใช้งบประมาณโดยการสรุปโครงการพร้อมทั้งวิเคราะห์จุดเด่นและจุดที่จะต้องพัฒนา

ด้านการบริหารงานบุคคล พบว่า โรงเรียนมีปัญหาในการพัฒนาบุคลากรที่ไม่สอดคล้องกับความต้องการบุคลากรขาดความรู้ความเข้าใจในหลักปรัชญาของเศรษฐกิจพอเพียงอย่างถูกต้องและลึกซึ้งข้อเสนอแนะในการแก้ปัญหา คือ ควรมีการจัดอบรมเพื่อให้บุคลากรมีความรู้ความเข้าใจในหลักปรัชญาของเศรษฐกิจพอเพียงอย่างจริงจังและเป็นระบบรวมทั้งจัดตั้งศูนย์การเรียนรู้ตามหลักเศรษฐกิจพอเพียงในสถานศึกษา เพื่อเป็นแหล่งเรียนรู้

ด้านการบริหารทั่วไป พบว่า โรงเรียนมีปัญหาการจัดระบบประกันคุณภาพการศึกษาที่ไม่ได้มาตรฐานครูผู้รับผิดชอบเกี่ยวกับการควบคุมภายในขาดความรู้ความเข้าใจในการจัดการความเสี่ยงและคณะกรรมการสถานศึกษาขั้นพื้นฐานผู้ปกครองชุมชนและผู้ที่มีส่วนเกี่ยวข้องกับการจัดการศึกษาเข้ามามีบทบาทในการจัดการศึกษาน้อยข้อเสนอแนะในการแก้ปัญหา คือ ผู้บริหารครูและบุคลากรทางการศึกษาควรแสวงหาความรู้และประสบการณ์ในวางแผนและการดำเนินการเกี่ยวกับการประกันคุณภาพการศึกษารวมทั้งปรับปรุงและพัฒนาระบบควบคุมภายในการติดตามตรวจสอบประเมินผลและรายงานผลการพัฒนาการศึกษาให้สาธารณชนรับทราบและโรงเรียนควรมีการประสานสัมพันธ์กับชุมชนให้มีส่วนร่วมในการส่งเสริมการเรียนรู้โดยให้มีส่วนร่วมคิดร่วมวางแผนร่วมดำเนินการและร่วมภาคภูมิใจ

**อภิปรายผล**

การบริหารจัดการสถานศึกษาตามแนวปรัชญาของเศรษฐกิจพอเพียงในโรงเรียน

เซนต์ยอแซฟกาฬสินธุ์มีประเด็นที่น่าสนใจ ดังนี้

สภาพการบริหารจัดการสถานศึกษาตามแนวปรัชญาของเศรษฐกิจพอเพียงในโรงเรียนเซนต์ยอแซฟกาฬสินธุ์ พบว่า ในภาพรวมมีการบริหารจัดการอยู่ในระดับมากจากผลการศึกษาดังกล่าวแสดงให้เห็นว่า โรงเรียนได้มีการพัฒนาระบบการบริหารจัดการสถานศึกษาที่สนองต่อนโยบายของกระทรวงศึกษาธิการทั้งนี้เพราะในสภาวการณ์ปัจจุบันการขับเคลื่อนหลักปรัชญาเศรษฐกิจพอเพียงสู่การปฏิบัติได้ขยายวงกว้างสู่องค์กรต่าง ๆ ทั้งภาครัฐและเอกชนโดยมีการกำหนดนโยบาย เพื่อให้ประชาชนทุกภาคส่วนได้ถือปฏิบัติดังปรากฏในรัฐธรรมนูญแห่งราชอาณาจักรไทยพุทธศักราช 2550 มาตรา 78 และมาตรา 83 ที่กำหนดให้รัฐต้องส่งเสริมสนับสนุนให้มีการดาเนินการตามแนวปรัชญาของเศรษฐกิจพอเพียง ซึ่งสอดคล้องกับแผนพัฒนาเศรษฐกิจและสังคมแห่งชาติฉบับที่ 9 (พ.ศ. 2545 – 2549) และแผนพัฒนาเศรษฐกิจและสังคมแห่งชาติฉบับที่ 10 (พ.ศ. 2550 – 2554) ที่ได้ยึดแนวคิดเศรษฐกิจพอเพียงตามแนวพระราชดำริเป็นปรัชญานาทางในการพัฒนาประเทศ (สำนักงานคณะกรรมการพัฒนาเศรษฐกิจและสังคมแห่งชาติ. 2549 : 2) นอกจากนี้กระทรวงศึกษาธิการได้มุ่งเน้นในการจัดทำนโยบายการจัดการศึกษาให้เข้ากับนโยบายของรัฐบาลซึ่งหลักเศรษฐกิจพอเพียงเป็นเรื่องหนึ่งที่เป็นนโยบายในการจัดการศึกษาดังนั้นสำนักงานคณะกรรมการการศึกษาขั้นพื้นฐานจึงได้นำนโยบายของกระทรวงศึกษาธิการมากำหนดเป็นกลยุทธ์คุณธรรมนำความรู้และน้อมนำปรัชญาของเศรษฐกิจพอเพียงสู่การปฏิบัติ เพื่อให้ผู้บริหารครูบุคลากรทางการศึกษาและนักเรียนมีความรู้ความเข้าใจและปฏิบัติตามหลักคุณธรรมและหลักปรัชญาของเศรษฐกิจพอเพียงหลักธรรมาภิบาลความสมานฉันท์คุณธรรมตามหลักสูตรและคุณธรรมที่คัดสรร โดยคณะกรรมการสถานศึกษาและนักเรียน (สำนักงานคณะกรรมการการศึกษาขั้นพื้นฐาน. 2550 : 9)

โรงเรียนเซนต์ยอแซฟกาฬสินธุ์ได้สนองนโยบายของกระทรวงศึกษาธิการในการน้อมนำแนวคิดเศรษฐกิจพอเพียงมาใช้ในการจัดการศึกษา ซึ่งมีเป้าประสงค์ให้ผู้เรียนได้รับการปลูกฝังค่านิยมในการนำคุณธรรมเป็นหลักในการดำเนินชีวิตตามหลักปรัชญาของเศรษฐกิจพอเพียงและกลยุทธ์ข้อที่ 2 ปลูกฝังคุณธรรมความสำนึกในความเป็นชาติไทยและวิถีชีวิตตามหลักปรัชญาของเศรษฐกิจพอเพียงได้ดำเนินการส่งเสริมและสนับสนุนการขับเคลื่อนปรัชญาของเศรษฐกิจพอเพียงสู่สถานศึกษา เพื่อให้ผู้บริหารการศึกษาครูบุคลากรทางการศึกษาและนักเรียนมีความรู้ความเข้าใจในหลักปรัชญาของเศรษฐกิจพอเพียงและสามารถนำแนวคิดหลักปฏิบัติตามปรัชญาของเศรษฐกิจพอเพียงมาบูรณาการในการจัดกระบวนการเรียนการสอนและการบริหารจัดการตลอดจนประยุกต์ใช้ในชีวิตประจาวันโดยมีเป้าหมายการขับเคลื่อนปรัชญาของเศรษฐกิจพอเพียงสู่สถานศึกษา เพื่อให้บรรลุวัตถุประสงค์ตามหลักสูตรสถานศึกษาทำให้นักเรียนทันต่อเหตุการณ์ในยุคโลกาภิวัตน์รู้จักคิดเข้าใจปัญหาสภาพแวดล้อมพร้อมรับกับสถานการณ์การเปลี่ยนแปลงต่าง ๆ พัฒนาคุณภาพชีวิตมีจิตสานึกที่ดีต่อตนเองและสังคมช่วยเหลือเกื้อกูลกันรวมทั้งการใช้ทรัพยากรธรรมชาติอย่างคุ้มค่าและยั่งยืนประกอบกับสภาวะวิกฤตทางเศรษฐกิจในปัจจุบันนำมา ซึ่งความตื่นตัวของทุกหน่วยงานองค์กร โดยเฉพาะผู้บริหารโรงเรียน ซึ่งเป็นบุคคลกลุ่มแรกที่ได้เข้ารับนโยบายขับเคลื่อนปรัชญาเศรษฐกิจพอเพียงสู่สถานศึกษาและได้ขยายผลแนวคิดปรัชญาเศรษฐกิจพอเพียงตั้งแต่การให้ความรู้การสร้างความตระหนักแก่คณะครูบุคลากรนักเรียนผู้ปกครองและชุมชนการวางแผนงานการเตรียมบุคลากรสู่การปฏิบัติการให้การสนับสนุนการสร้างขวัญและกำลังใจตลอดจนการนิเทศติดตามผลการดำเนินงานอย่างต่อเนื่องในด้านการจัดระบบการบริหารจัดการเช่นเดียวกับ (สุชาดา นันทะไชย. 2545:6) ที่ได้กล่าวว่าแนวทางการนำปรัชญาของเศรษฐกิจพอเพียงไปประยุกต์ใช้ในการจัดการศึกษาผู้บริหารสถานศึกษาเป็นผู้นำที่มีบทบาทสำคัญยิ่งในการกำหนดนโยบายและการประสานสัมพันธ์กับหน่วยงานต่าง ๆ ทุกภาคส่วนในการสนับสนุนให้นำหลักปรัชญาของเศรษฐกิจพอเพียงไปประยุกต์ใช้ในการจัดการศึกษาได้อย่างเหมาะสม จึงทำให้ผลการวิจัย การบริหารจัดการสถานศึกษาตามหลักปรัชญาของเศรษฐกิจพอเพียงในครั้งนี้มีการปฏิบัติที่เป็นจริงอยู่ในระดับมากทุกด้าน เช่นเดียวกัน กับงานวิจัยของ สัญญา จารุจินดา (2551 : 1) ที่ได้ศึกษาแนวทางการบริหารจัดการในการน้อมนำแนวคิดเศรษฐกิจพอเพียงสู่การปฏิบัติในโรงเรียนประถมศึกษาอำเภอขุนยวมจังหวัดแม่ฮ่องสอนที่ พบว่า แนวทางการบริหารจัดการในการน้อมนำแนวคิดเศรษฐกิจพอเพียงสู่การปฏิบัติของโรงเรียนประถมศึกษาทั้ง 4 ด้านคือด้านบริหารงานวิชาการด้านบริหารงบประมาณด้านบริหารงานบุคคลและด้านบริหารทั่วไปในภาพรวมอยู่ในระดับดีมากทำนองเดียวกับ สรสิทธิ์ พรรณวงศ์ (2551 : 3) ที่ได้ทำการวิจัยเรื่องการบริหารจัดการสถานศึกษาขั้นพื้นฐานตามแนวปรัชญาเศรษฐกิจพอเพียงโรงเรียนนาหว้าพิทยาคมสำนักงานเขตพื้นที่การศึกษานครพนมเขต 2 และพบว่า การบริหารจัดการสถานศึกษาขั้นพื้นพื้นฐานตามแนวปรัชญาเศรษฐกิจพอเพียงโรงเรียนนาหว้าพิทยาคมโดยรวมและรายด้านทั้ง 4 กลุ่มงาน คือ กลุ่มบริหารงานวิชาการกลุ่มบริหารงานงบประมาณกลุ่มบริหารงานบุคลากรและกลุ่มบริหารงานบริหารทั่วไปมีการปฏิบัติอยู่ในระดับมากเช่นกันและจากผลการศึกษาของมงคล อินทรโชติ (2552 : 2) ที่ได้ศึกษาเปรียบเทียบระดับความสำเร็จในการบริหารโรงเรียนโดยใช้หลักปรัชญาเศรษฐกิจพอเพียงของโรงเรียนระดับการศึกษาขั้นพื้นฐานสังกัดสำนักงานเขตพื้นที่การศึกษากรุงเทพมหานครเขต 3 ในภาพรวมพบว่าการบริหารโรงเรียนโดยใช้หลักปรัชญาของเศรษฐกิจพอเพียงในการบริหารงาน 4 ด้าน คือ การบริหารวิชาการการบริหารงบประมาณการบริหารงานบุคคลการบริหารทั่วไปมีความสำเร็จอยู่ในระดับมากทุกด้านเมื่อพิจารณารายด้านสามารถอภิปรายผลได้ดังนี้

ด้านการบริหารวิชาการ โดยรวมมีการปฏิบัติที่เป็นจริงอยู่ในระดับมากเพราะงานวิชาการเป็นหัวใจหลักของสถานศึกษาที่มีความสำคัญต่อการพัฒนาผู้เรียนในยุคปฏิรูปการศึกษา ซึ่งผู้บริหารสถานศึกษาจำเป็นต้องปรับวิธีการคิดพัฒนาทักษะเกี่ยวกับการบริหารงานและต้องเป็นผู้นำทางวิชาการเพื่อที่จะทำให้การบริหารวิชาการสามารถนำไปสู่การปฏิบัติได้อย่างมีคุณภาพกล่าวคือมีการปรับปรุงและพัฒนาหลักสูตรให้สอดคล้องกับความต้องการของผู้เรียนชุมชนและสังคม เพื่อให้เกิดความคุ้มค่าในการจัดการศึกษาตลอดจนการจัดกระบวนการเรียนรู้การประกันคุณภาพการศึกษากำหนดนโยบายการบริหารวิชาการที่มุ่งเน้นผลสัมฤทธิ์จัดกิจกรรมพัฒนาผู้เรียนที่เน้นการนำความรู้ไปใช้ในการดำเนินชีวิตอย่างเป็นสุขตามหลักปรัชญาของเศรษฐกิจพอเพียงเป็นต้นเมื่อพิจารณาเป็นรายข้อ พบว่า ข้อที่มีค่าเฉลี่ยการปฏิบัติที่เป็นจริงมากที่สุด คือ การจัดกิจกรรมการเรียนการสอนที่บูรณาการหลักปรัชญาของเศรษฐกิจพอเพียงในทุกกลุ่มสาระการเรียนรู้ทั้งนี้เป็นเพราะสถานศึกษาในสังกัดกระทรวง ศึกษาธิการได้ตระหนักและดำเนินการเพื่อตอบสนองต่อนโยบายของหน่วยเหนือ ซึ่งสำนักงานคณะกรรมการการศึกษาขั้นพื้นฐานได้กำหนดจุดเน้นให้มีการปรับปรุงหลักสูตรและกระบวนการเรียนรู้พัฒนาครูไปสู่การจัดหลักสูตรและประยุกต์ใช้หลักปรัชญาของเศรษฐกิจพอเพียงในการเรียนการสอนอีกทั้งแนวทางการจัดการเรียนการสอนของครูตามพระราชบัญญัติการศึกษาแห่งชาติ พ.ศ. 2542 มาตรา 23 ที่ได้กล่าวไว้ว่าต้องเน้นความสำคัญทั้งความรู้คุณธรรมกระบวนการเรียนรู้ และบูรณาการตามความเหมาะสมของแต่ละระดับการศึกษาในเรื่องที่เกี่ยวกับตนเองและความสัมพันธ์ของตนเองกับสังคม ได้แก่ ครอบครัวและชุมชนความรู้เกี่ยวกับศาสนาศิลปะวัฒนธรรมการกีฬาภูมิปัญญาไทยและการประยุกต์ใช้ภูมิปัญญาไทยความรู้และทักษะในการประกอบอาชีพและดำรงชีวิตอย่างมีความสุขและมาตรา 24 กล่าวถึงการจัดกระบวนการเรียนรู้ว่าการจัดเนื้อหาและกิจกรรมต้องให้สอดคล้องกับความสนใจและความถนัดของผู้เรียนโดยคำนึงถึงความแตกต่างระหว่างบุคคลฝึกทักษะกระบวนความคิดการจัดการเผชิญสถานการณ์และการประยุกต์ความรู้มาใช้ เพื่อป้องกันและการแก้ไขปัญหาจัดกิจกรรมให้ผู้เรียนได้เรียนรู้จากประสบการณ์จริงฝึกการปฏิบัติให้ทำได้คิดเป็นทำเป็นและเกิดการใฝ่รู้อย่างต่อเนื่องจัดการเรียนการสอน โดยผสมผสานความรู้ต่าง ๆ อย่างได้สัดส่วนและสมดุลกันรวมทั้งปลูกฝังคุณธรรมค่านิยมที่ดีงามและคุณลักษณะอันพึงประสงค์สร้างบรรยากาศและสภาพแวดล้อมที่เอื้อต่อการเรียนการสอนมาตรา 27 ให้สถานศึกษาขึ้นพื้นฐานมีหน้าที่จัดทำสาระของหลักสูตรตามวัตถุประสงค์กำหนดหลักสูตรแกนกลางการศึกษาขึ้นพื้นฐานเพื่อความเป็นไทยและเกี่ยวข้องกับสภาพปัญหาในชุมชนและสังคมภูมิปัญญาท้องถิ่นครูผู้สอนจึงต้องมีการพัฒนาตนเองและอย่างต่อเนื่องรู้จักคิดค้นวิธีการสอนใหม่ ๆ อยู่เสมอโดยใช้วิธีการจัดการเรียนรู้ให้ผู้เรียนได้รู้จักคิดหาหนทางสร้างองค์ความรู้ด้วยตนเองโดยมีครูเป็นผู้ชี้แนวทางในการหาความรู้จากแหล่งต่าง ๆ มาใช้ให้ผู้เรียนได้เรียนรู้จากสิ่งใหม่ ๆ และสอดคล้องกับการดำเนินชีวิตด้วยจุดมุ่งหมายดังที่กล่าวมานั้น ล้วนแต่มุ่งหวังที่จะพัฒนาคนให้มีคุณภาพเพื่อที่จะสามารถดำรงตนอยู่ในสังคมพร้อมรับกับสภาพการเปลี่ยนแปลงเช่นเดียวกันกับ สมศักดิ์ สินธุระเวชญ์ (2542 : 149) ที่ได้กล่าวถึงปัจจัยที่จะส่งผลให้การจัดการศึกษามีคุณภาพประการแรกได้แก่ หลักสูตรที่จะต้องให้ความสำคัญกับผู้เรียนเรียนรู้ด้วยตนเองและเรียนรู้ตลอดชีวิต เพื่อรับความเป็นสังคมนานาชาติประการที่สอง คือ การจัดการเรียนรู้จะต้องเน้นผู้เรียนเป็นศูนย์กลางสามารถนาความรู้ในวิชาต่าง ๆ ไปบูรณาการใช้ในการดำรงชีวิตประการต่อไป คือ ครูและบุคลากรทางการศึกษาครูผู้สอนต้องจัดการเรียนรู้ให้สอดคล้องกับหลักสูตรให้มีประสิทธิภาพเรียนอย่างมีความสุขจะเห็นได้ว่าพระราชบัญญัติการศึกษาแห่งชาติ พ.ศ. 2542 และแก้ไขเพิ่มเติม (ฉบับที่ 2 ) พ.ศ.2545 นับเป็นกฎหมายแม่บทของการศึกษาเน้นให้เกิดการพัฒนาการเรียนรู้ ซึ่งล้วนแต่เป็นแนวคิดตามปรัชญาของเศรษฐกิจพอเพียงทั้งสิ้นอันที่จะเป็นแนวทางให้ผู้บริหารและบุคลากรทางการศึกษา ต่างได้รับความรู้ความเข้าใจและนำไปสู่การปฏิบัติเมื่อได้รับภารกิจการขับเคลื่อนปรัชญาเศรษฐกิจพอเพียงสู่สถานศึกษาที่มีแนวคิดรูปแบบการจัดกิจกรรมการเรียนการสอนตามแนวทางการปฏิรูปการศึกษาที่เน้นผู้เรียนเป็นสำคัญ จึงจำเป็นอย่างยิ่งที่ครูผู้สอนจะต้องบูรณาการหลักปรัชญาเศรษฐกิจพอเพียงเข้าไปในทุกกลุ่มสาระการเรียนรู้ที่มีเนื้อหาที่เกี่ยวข้องกับการดำเนินชีวิตของผู้เรียนและให้ผู้เรียนมีบทบาทและมีส่วนร่วมในการทำกิจกรรมที่เน้นการปฏิบัติจริงมีวิธีการวัดประเมินผลที่หลากหลายตามความรู้ความสามารถและศักยภาพของแต่ละบุคคลผ่านแหล่งเรียนรู้และภูมิปัญญาไทยทั้งในและนอกห้องเรียนในบรรยากาศที่เอื้อต่อการเรียนรู้ที่เน้นคุณธรรมนาความรู้สอดคล้องกับข้อเสนอแนะของ กานต์สุดา ประกาศวุฒิสาร (2551 : 1) ที่ได้ศึกษาการจัดกิจกรรมการเรียนการสอนแนวคิดหลักเศรษฐกิจพอเพียงสำหรับเด็กปฐมวัย : กรณีศึกษาโรงเรียนอนุบาลวุฒิสารศึกษาจังหวัดเพชรบุรีที่ได้เสนอแนะว่าครูผู้สอนควรที่จะนำแนวคิดหลักเศรษฐกิจพอเพียงนี้ไปจัดกิจกรรมการเรียนการสอนให้ครบทุกชั้น เช่นเดียวกันกับผลการวิจัยของ สรสิทธิ์ พรรณวงศ์ (2551 : 4) ที่ได้ทำการวิจัยเรื่องการบริหารจัดการสถานศึกษาขั้นพื้นฐานตามแนวปรัชญาเศรษฐกิจพอเพียงโรงเรียนนาหว้าพิทยาคมสำนักงานเขตพื้นที่การศึกษานครพนมเขต 2 จากผลการวิเคราะห์กระบวนการบริหารจัดการสถานศึกษาขั้นพื้นฐานตามแนวปรัชญาเศรษฐกิจพอเพียงโรงเรียนนาหว้าพิทยาคมในภารกิจ 4 งาน คือ งานวิชาการงานงบประมาณงานบุคลากรและงานบริหารทั่วไป พบว่า ผู้บริหารใช้กระบวนการแบบมีส่วนร่วมและนำกระบวนการ PDCA ของ Deming และหลัก 4 ร (ร่วมคิดร่วมทำร่วมพัฒนาและร่วมตรวจสอบ) 3 T (Teaming, Thinking, Training) โดยมีการวางแผนงานการปฏิบัติการติดตามตรวจสอบแก้ไขภายใต้การมีส่วนร่วมของผู้มีส่วนได้เสีย (Stakeholder) กล่าวคือ ด้านหลักสูตรกิจกรรมการเรียนการสอนดำเนินการ โดยบูรณาการความรู้ด้านเศรษฐกิจพอเพียงในทุกกลุ่มสาระการเรียนรู้ทุกช่วงชั้น โดยเน้นการปฏิบัติในกลุ่มสาระการเรียนรู้วิทยาศาสตร์และการงานอาชีพส่วนข้อที่มีค่าเฉลี่ยการปฏิบัติที่เป็นจริงน้อยที่สุด คือ การศึกษาวิเคราะห์วิจัยเพื่อพัฒนาการจัดการเรียนการสอนอาจเป็นเพราะครูยังขาดความรู้ความเข้าใจคิดว่าการวิจัยเป็นเรื่องที่ยุ่งยากสลับซับซ้อน เป็นเรื่องของตัวเลขหรืออาจเป็นเพราะบุคลากรทางการศึกษาส่วนใหญ่ในโรงเรียนเซนต์ยอแซฟกาฬสินธุ์ ที่เป็นผู้ให้ข้อมูลมีอายุเฉลี่ยสูง จึงไม่ค่อยมีความชำนาญในการใช้คอมพิวเตอร์ขาดแรงจูงใจที่ดีและการส่งเสริมจากสถานศึกษา หรือหน่วยงานที่เกี่ยวข้องกับกระบวนการศึกษาวิเคราะห์วิจัยทางการศึกษาในการพัฒนาการจัดการเรียนการสอนหรือขาดผู้ที่มีความรู้ความชำนาญในด้านการวิจัยทางการศึกษาที่จะมาถ่ายทอดความรู้ให้กับบุคลากรดังนั้นสถานศึกษาหรือหน่วยงานต้นสังกัดควรมีการสนับสนุนส่งเสริมให้บุคลากร ได้มีการศึกษาและทำการวิจัยอย่างต่อเนื่อง เพื่อพัฒนาการเรียนการสอนให้มีคุณภาพดังข้อเสนอแนะของ สนั่น สุขเหลือ (2547: 133) ที่ได้ทำการวิจัยเรื่องบทบาทของผู้บริหารสถานศึกษาขั้นพื้นฐานต่อการส่งเสริมโครงการตามแนวพระราชดำริ (เศรษฐกิจพอเพียง) จังหวัดสุรินทร์ ได้เสนอแนะว่าสำนักงานเขตพื้นที่การศึกษาและผู้บริหารสถานศึกษาควรส่งเสริมการศึกษาวิเคราะห์วิจัยทางการศึกษาในการพัฒนาการจัดการเรียนการสอนด้วยการส่งเสริมความรู้รูปแบบการวิจัยและการวางแผนการวิจัยให้ครูมีความชำนาญในระเบียบวิธีการวิจัยมากยิ่งขึ้นพร้อมทั้งจัดหาหรือแต่งตั้งผู้มีความรู้ความสามารถ เพื่อเป็นที่ปรึกษาในการทำวิจัยในชั้นเรียนของครูผู้สอน อีกทั้งสร้างแรงจูงใจในการสร้างความก้าวหน้าในอาชีพด้วยการสร้างผลงานทางวิชาการ เพื่อการเลื่อนวิทยฐานะและที่สำคัญที่สุดควรลดภาระงานที่ซับซ้อนและภาระงานที่ต้องใช้เวลาในการทำมากแต่เกิดประโยชน์น้อยของครูผู้สอนลงเพื่อจัดสรรเวลาให้ครูได้ทำงานวิจัยในชั้นเรียนโดยไม่เบียดบังเวลาในการจัดการเรียนการสอนเช่นเดียวกันกับเกสร กรุณาใหม่ (2549 : 141-143) ได้ศึกษาเรื่องปัจจัยที่ส่งผลต่อการปฏิบัติการวิจัยในชั้นเรียนของครูผู้สอนในระดับการศึกษาขั้นพื้นฐานเขตพื้นที่การศึกษาพะเยาเขต 1 ได้เสนอแนวทางในการส่งเสริมการศึกษาวิเคราะห์วิจัยทางการศึกษาที่เกี่ยวข้องกับการพัฒนาการจัดการเรียนการสอนได้แก่ สำนักงานเขตพื้นที่การศึกษาและโรงเรียนควรจะดำเนินการส่งเสริมสนับสนุนครูผู้สอนดังนี้ คือ จัดให้ครูผู้สอนมีที่ปรึกษาในการทำวิจัยในชั้นเรียนจัดอบรมให้ความรู้รูปแบบการวิจัยและฝึกปฏิบัติให้ครูวางแผนการทาวิจัยได้สร้างแรงจูงใจให้ครูผู้สอนโดยเน้นผลการวิจัยเป็นผลงานทางวิชาการ เพื่อการเลื่อนวิทยฐานะสร้างความตระหนักปรับเปลี่ยนทัศนคติในการปฏิบัติการทำวิจัยในชั้นเรียนแก่ครูสร้างทัศนคติให้เห็นคุณค่าการทำวิจัยทำให้มีความก้าวหน้าในวิชาชีพครูและผู้อำนวยการสถานศึกษาส่งเสริมสนับสนุนโดยมอบเกียรติบัตรให้แก่ครูที่ทำวิจัยในชั้นเรียน

ด้านการบริหารงบประมาณ โดยรวมมีการปฏิบัติที่เป็นจริงอยู่ในระดับมากทั้งนี้ผู้วิจัยคิดว่าการบริหารด้านงบประมาณ ซึ่งมีภารกิจในการดำเนินงานเกี่ยวกับการจัดสรรจัดตั้งจัดหาและอนุมัติการบริหารการเงินและพัสดุของสถานศึกษารวมถึงการติดตามตรวจสอบดูแลการใช้งบประมาณต่าง ๆ ที่ดำเนินการตามโครงการที่ตั้งไว้ในสถานศึกษาจำเป็นต้องดำเนินงานตามหลักปรัชญาของเศรษฐกิจพอเพียงโดยใช้หลักธรรมาภิบาลกล่าวคือ งบประมาณที่นำมาใช้ในการบริหารจัดการนั้นถูกต้องตามกฎระเบียบอย่างซื่อสัตย์มีความโปร่งใสและให้ผู้มีส่วนเกี่ยวข้องได้มีส่วนร่วมในการติดตามตรวจสอบและร่วมวางแผนการบริหารจัดการใช้ทรัพยากรที่มีอยู่อย่างจากัดให้เกิดประโยชน์สูงสุดอันจะก่อให้เกิดภูมิคุ้มกันในการบริหารงานในสถานศึกษาตามหลักปรัชญาของเศรษฐกิจพอเพียงจึงทำให้ผลการปฏิบัติอยู่ในระดับมากเมื่อพิจารณาเป็นรายข้อ พบว่า ข้อที่มีค่าเฉลี่ยของการปฏิบัติที่เป็นจริงมากที่สุดคือสถานศึกษามีการบริหารงบประมาณ โดยยึดหลักธรรมาภิบาลทั้งนี้เพราะการที่ผู้บริหารมีการบริหารจัดการที่ดีตามหลักธรรมาภิบาล (Good Governance) จะเป็นเครื่องมือที่ช่วยให้ผู้บริหารเข้าใจหลักการสำคัญของธรรมาภิบาลและนำไปสู่การปฏิบัติในสถานศึกษาทำให้การบริหารงานภายในสถานศึกษาเกิดความสมดุลระหว่างฝ่ายบริหารฝ่ายปฏิบัติและผู้มีส่วนได้ส่วนเสียผลลัพธ์ที่เกิดขึ้นนั้นทำให้ผู้ที่เกี่ยวข้องทุกฝ่ายได้รับความสุขและความสำเร็จในการทำงานภายในองค์การของตนเกิดความมั่นใจในการบริหารคุณภาพการจัดการศึกษาเพราะยึดหลักการทำงานแบบมีส่วนร่วมและโปร่งใส่สามารถตรวจสอบได้ ซึ่งจะเห็นว่าพฤติกรรมด้านคุณธรรมของผู้บริหารมีความสำคัญต่อการบริหารงานเป็นอย่างมากการที่ผู้บริหารเป็นผู้มีคุณธรรมจะก่อให้เกิดขวัญและกำลังใจในการปฏิบัติงานบุคลากรมีความพึงพอใจและยินดีที่จะปฏิบัติงานด้วยความเต็มใจเต็มความสามารถมีประสิทธิภาพและเกิดประสิทธิผลและ พบว่า ข้อที่มีค่าเฉลี่ยของการปฏิบัติที่เป็นจริงน้อยที่สุดได้แก่ โรงเรียนขาดแผนการบริหารความเสี่ยงที่อาจเกิดขึ้นเกี่ยวกับงบประมาณทั้งนี้เป็นเพราะมีบุคลากรน้อยแต่ละคนต้องรับผิดชอบงานหลายด้าน จึงละเลยขั้นตอนสำคัญของการบริหารงานบางครั้งทำงานเพื่อให้ทันส่งหน่วยงานต้นสังกัดตามคำสั่งอีกทั้งผู้บริหารได้มอบภาระงานให้บุคลากรผู้รับผิดชอบงานงบประมาณซึ่งไม่มีความรู้ความเข้าใจในหลักการบริหารความเสี่ยงตลอดจนภาระงานในหน้าที่บริหารจัดการมีมากเกินไปประสบการณ์การบริหารจัดการน้อย ซึ่งในการบริหารจัดการสถานศึกษานั้นย่อมมีเหตุการณ์การกระทำใด ๆ ที่อาจเกิดขึ้นภายใต้สถานการณ์ที่ไม่แน่นอนและจะส่งผลกระทบหรือสร้างความเสียหายหรือความล้มเหลวหรือลดโอกาสที่จะบรรลุความสำเร็จต่อการบรรลุเป้าหมายและวัตถุประสงค์ทั้งในระดับองค์การระดับหน่วยงานและระดับบุคคลได้และหากภาวะเสี่ยงนั้นเป็นเหตุการณ์ร้ายแรงที่เกิดขึ้นภายในสถาบันการศึกษาที่อาจส่งผลกระทบต่อชีวิตและความปลอดภัยของนักเรียนครูบุคลากรทางการศึกษา หรือต่อชื่อเสียงภาพลักษณ์หรือต่อความมั่นคงทางการเงินของสถาบันอันเนื่องมาจากความบกพร่องของสถาบันในการควบคุมหรือจัดการกับความเสี่ยงหรือปัจจัยเสี่ยงที่ไม่มีประสิทธิภาพเพียงพอจะยิ่งเป็นภาวะที่สถาบันการศึกษา ต้องเร่งรีบในการจัดการเพื่อลดภาวะเสี่ยงดังกล่าว ให้ลดน้อยที่สุดหรือไม่ให้เหลือภาวะเสี่ยงเลยดังนั้นโรงเรียนควรมีแผนการบริหารความเสี่ยง เพื่อไม่ให้เกิดความเสียหายต่อการบริหารจัดการศึกษา ดังเช่น สำนักงานคณะกรรมการการอุดมศึกษา (2553 : 137) ที่ได้ให้แนวทางปฏิบัติ เพื่อให้เป็นไปตามเกณฑ์มาตรฐานด้านการบริหารความเสี่ยงของสถาบัน อุดมศึกษาไว้ตามหลักการของวงจรคุณภาพ (PDCA) และผลการวิจัยของ ดวงใจ ช่วยตระกูล (2552 : 2) ได้ศึกษาวิจัยเรื่อง "การบริหารความเสี่ยงในสถานศึกษาระดับการศึกษาขั้นพื้นฐาน" โดยผลการวิจัย พบว่า ปัจจัยความเสี่ยงในสถานศึกษาระดับการศึกษาขั้นพื้นฐานประกอบด้วย 5 องค์ประกอบคือด้านการเรียนการสอนด้านการเงินด้านความมั่นใจทางการศึกษาด้านสิ่งแวดล้อมและด้านการบริหารจัดการความปลอดภัยและแนวทางการบริหารความเสี่ยงในสถานศึกษาระดับการศึกษาขั้นพื้นฐานพบว่าปัจจัยความเสี่ยงด้านการเงินควรใช้วิธีการบริหารความเสี่ยงโดยการควบคุมและหามาตรการในการป้องกันความเสี่ยง

ด้านการบริหารงานบุคคล โดยรวมมีการปฏิบัติที่เป็นจริงอยู่ในระดับมาก ทั้งนี้การบริหารงานบุคคลในสถานศึกษาเป็นภารกิจสำคัญที่มุ่งส่งเสริมให้สถานศึกษาสามารถปฏิบัติงานเพื่อตอบสนองภารกิจของสถานศึกษาเพื่อดำเนินการด้านการบริหารบุคคลให้เกิดความคล่องตัวอิสระภายใต้กฎหมายระเบียบเป็นไปตามหลักธรรมาภิบาลบุคลากรทางการศึกษาได้รับการพัฒนามีความรู้ความสามารถมีขวัญกาลังใจได้รับการยกย่องเชิดชูเกียรติมีความมั่นคงและก้าวหน้าในวิชาชีพ ซึ่งจะส่งผลต่อการพัฒนาคุณภาพการศึกษาของผู้เรียนเป็นสำคัญเมื่อพิจารณาเป็นรายข้อ พบว่า ข้อที่มีค่าเฉลี่ยของการปฏิบัติที่เป็นจริงมากที่สุด คือ การส่งเสริมและสนับสนุนให้บุคลากรทางการศึกษาปฏิบัติตนเป็นแบบอย่างที่ดีมีการตัดสินใจบนพื้นฐานของเหตุและผลทั้งนี้เพราะการนำหลักปรัชญาของเศรษฐกิจพอเพียงไปใช้ในการบริหารงานบุคคล คือ การกำหนดแต่งตั้งบุคลากรในการดำเนินงานนั้นต้องคำนึงถึงศักยภาพความเหมาะสมของผู้สอนและผู้เรียนและท้องถิ่นในการดำเนินการสอนผู้บริหารครูนักเรียนต้องมีความรู้ความเข้าใจเรื่องปรัชญาของเศรษฐกิจพอเพียงและมีการจัดกิจกรรมตามแนวคิดเศรษฐกิจพอเพียง เพื่อปลูกฝังให้ผู้บริหารครูและนักเรียนมีคุณลักษณะความพอเพียงโดยเน้นให้บุคลากรในสถานศึกษามีความพอประมาณในการดำเนินชีวิตไม่โลภไม่ฟุ้งเฟื้อและมีการตัดสินใจบนพื้นฐานของเหตุและผลฝึกให้มีการมองไปข้างหน้าและเตรียมตัวให้พร้อมกับความผันผวนของเหตุการณ์ต่าง ๆ อย่างรู้เท่าทันรวมถึงการหมั่นแสวงหาความรู้ เพื่อให้เกิดความรอบรู้ในด้านต่าง ๆ อันจะเป็นปัจจัยสำคัญที่ทำให้ดำรงอยู่อย่างเข้มแข็งและพอเพียงภายใต้กระแสของโลกาภิวัตน์ (ธีระ รุณเจริญ. 2546 : 3) ดังนั้น การที่บุคลากรในสถานศึกษาซึ่งจะต้องทำงานหรืออยู่ร่วมกันให้ประสบผลสำเร็จนั้นก็ย่อมที่จะต้องใช้เหตุและผลในการตัดสินใจทำนองเดียวกับ

กานต์ ชนิตต๊ะนัย (2551 : 3) ที่ได้ศึกษาเรื่องการน้อมนำแนวคิดเศรษฐกิจพอเพียงสู่การปฏิบัติในโรงเรียนบ้านเทอดไทยอาเภอแม่ฟ้าหลวงจังหวัดเชียงราย ได้ให้ข้อเสนอแนะว่าผู้บริหารสถานศึกษาและคณะครูควรมีการปลูกฝังค่านิยมตามแนวคิดเศรษฐกิจพอเพียงให้เกิดกับนักเรียนให้มากคณะครูและบุคลากรในสถานศึกษาควรได้รับการอบรมสัมมนาหรือศึกษาดูงานเพื่อพัฒนาการจัดการเรียนการสอนตามแนวคิดเศรษฐกิจพอเพียงรวมทั้งให้ครูได้ตระหนักถึงความสำคัญของการปฏิบัติตนตามแนวคิดเศรษฐกิจพอเพียงด้วยข้อที่มีค่าเฉลี่ยของการปฏิบัติที่เป็นจริงน้อยที่สุดได้แก่ มีแผนงานโครงการพัฒนาบุคลากรของสถานศึกษาให้มีความรู้ความเข้าใจและตระหนักในคุณค่าของปรัชญาเศรษฐกิจพอเพียงและการติดตามผลการดำเนินงานโครงการกิจกรรมเพื่อพัฒนาบุคลากรอย่างต่อเนื่อง ทั้งนี้ จากสภาพที่เป็นอยู่ในปัจจุบันแผนงานโครงการที่เกี่ยวข้องกับการพัฒนาบุคลากรไม่ว่าจะเป็นการจัดการอบรมหรือการศึกษาดูงานมักจะเป็นโครงการที่มาจากหน่วยงานต้นสังกัดที่รับนโยบายหรือแผนยุทธศาสตร์มาจากระทรวงศึกษาธิการซึ่งมีแผนที่จะพัฒนามากมาย โดยไม่ได้เน้นการพัฒนาความรู้ความเข้าในเฉพาะปรัชญาเศรษฐกิจพอเพียงแต่เพียงอย่างเดียว อีกทั้งโรงเรียนก็เช่นเดียวกัน ครูผู้สอนมักมองข้ามความสำคัญนี้ไปมุ่งพัฒนาในด้านเทคนิควิธีการสอนหรือการสร้างนวัตกรรมหวัง เพื่อที่จะทำให้ผลสัมฤทธิ์ทางการเรียนเพิ่มขึ้นตามเป้าที่หน่วยงานต้นสังกัดกำหนดและยังขาดงบประมาณในการบริหารจัดการอีกด้วย ขาดวิทยากรผู้รู้และมีความชำนาญในการถ่ายทอดความรู้อีกทั้งขาด การนิเทศติดตามผลการดำเนินงานโครงการกิจกรรมเพื่อพัฒนาบุคลากรอย่างต่อเนื่อง ซึ่งสอดคล้องกับ เพ็ญนภา ธีรทองดี (2552 : 1) ที่ได้ทำการวิจัยเรื่องการนำหลักปรัชญาของเศรษฐกิจพอเพียงไปใช้ในการบริหารจัดการของสถานศึกษาสังกัดสำนักงานเขตพื้นที่การศึกษาราชบุรีเขต 2 พบว่า ในด้านบุคลากรยังขาดความรู้ความเข้าใจในหลักปรัชญาของเศรษฐกิจพอเพียงดังนั้นผู้บริหารสถานศึกษาควรมีแผนงานโครงการพัฒนาบุคลากรของสถานศึกษาให้มีความรู้ความเข้าใจและตระหนักในคุณค่าของปรัชญาเศรษฐกิจพอเพียงและการติดตามผลการดำเนินงานโครงการกิจกรรมเพื่อพัฒนาบุคลากรอย่างต่อเนื่องโดยเน้นการมีส่วนร่วมของบุคลากรที่เกี่ยวข้องดังเช่นผลการวิจัยของ สรสิทธิ์ พรรณวงศ์

(2551 : 2 ) ที่ได้ทำการวิจัยเรื่องการบริหารจัดการสถานศึกษาขั้นพื้นฐานตามแนวปรัชญาเศรษฐกิจพอเพียงโรงเรียนนาหว้าพิทยาคมสำนักงานเขตพื้นที่การศึกษานครพนมเขต 2 ที่ได้วิเคราะห์กระบวนการบริหารจัดการสถานศึกษาขั้นพื้นฐานตามแนวปรัชญาเศรษฐกิจพอเพียงที่พบว่าผู้บริหารใช้กระบวนการแบบมีส่วนร่วมและนากระบวนการ PDCA ของ Deming และหลัก 4 ร (ร่วมคิดร่วมทำร่วมพัฒนาและร่วมตรวจสอบ) 3 T (Teaming, Thinking, Training) โดยมีการวางแผนงานการปฏิบัติการติดตามตรวจสอบแก้ไขภายใต้การมีส่วนร่วมของผู้มีส่วนได้เสีย (Stakeholder) กล่าวคือ ผู้มีส่วนได้เสียร่วมวางแผนและจัดสรรมีการนิเทศและรายงานการดำเนินงานอย่างเป็นระบบนอกจากนี้ผู้บริหารมีการพัฒนาทีมงานพัฒนาบุคลากรโดยสร้างความตระหนักและส่งเสริมให้บุคลากรได้พัฒนาตนเองด้านคุณธรรมและจริยธรรมตามแนวปรัชญาเศรษฐกิจพอเพียงเน้นให้นำไปประยุกต์ใช้ในชีวิตประจำวัน

ด้านการบริหารทั่วไป โดยรวมมีการปฏิบัติที่เป็นจริงอยู่ในระดับมากแสดงให้เห็นว่าสถานศึกษาตระหนักถึงความสำคัญของการบริหารงานทั่วไปทั้งนี้เพราะการบริหารทั่วไปเป็นกระบวนการสำคัญที่ช่วยประสานส่งเสริมและสนับสนุนให้การบริหารงานอื่นๆบรรลุตามมาตรฐานคุณภาพและเป้าหมายที่กำหนดไว้ (สำนักงานปฏิรูปการศึกษา. 2545 : 57) ซึ่งผู้บริหารได้มีการจัดโครงสร้างการบริหารงานให้สอดคล้องกับจำนวนบุคลากรในสถานศึกษาให้มีความคล่องตัวสูงและปรับเปลี่ยนได้ตามสถานการณ์ที่เปลี่ยนแปลงไปส่งเสริมการบริหารและจัดการศึกษาตามหลักการบริหารงานที่เน้นความคุ้มค่าและผลสัมฤทธิ์ของงานเป็นหลักยึดหลัก ธรรมาภิบาลใช้เทคโนโลยีอย่างเหมาะสมกับสภาพสังคมพัฒนาปรับปรุงอาคารสถานที่และสภาพภูมิทัศน์ของสถานศึกษาให้สะอาดร่มรื่นอยู่ในสภาพที่มั่นคงปลอดภัยเหมาะสมพร้อมที่จะใช้ประโยชน์เพื่อให้เกิดความคุ้มค่าและเอื้อต่อการเรียนรู้เป็นแหล่งเรียนรู้แหล่งอนุรักษ์ศิลปวัฒนธรรมสถาปัตยกรรมของท้องถิ่นและของชาติรวมถึงการจัดกิจกรรมที่สร้างสรรค์สืบสานวัฒนธรรมประเพณีและภูมิปัญญาไทยส่งเสริมคุณธรรมภายในโรงเรียนเน้นความเป็นประชาธิปไตยในการปฏิบัติกิจกรรมมีการจัดทำโครงการและกิจกรรมดำเนินชีวิตตามหลักเศรษฐกิจพอเพียงอย่างสม่ำเสมอส่งเสริมสนับสนุนและอำนวยความสะดวกต่าง ๆ ในการให้บริการทางการศึกษาตามบทบาทของสถานศึกษาตลอดจนการจัดให้บริการการศึกษาของบุคคลชุมชนองค์กรหน่วยงานและสถาบันสังคมอื่น

เมื่อพิจารณาเป็นรายข้อพบว่าข้อที่มีค่าเฉลี่ยของการปฏิบัติที่เป็นจริงมากที่สุดคือมีการดำเนินการบริหารจัดการศึกษาของสถานศึกษาในด้านต่าง ๆ ได้อย่างสอดคล้องกับภูมิสังคมและสภาพของสถานศึกษา ทั้งนี้ ในการบริหารจัดการสถานศึกษานั้นผู้บริหารครูผู้สอนหรือผู้ที่เกี่ยวข้องกับการจัดการศึกษาจะต้องดำเนินการพัฒนาศึกษาเรียนรู้และทำความเข้าใจกับสภาพแวดล้อมและภูมิประเทศของท้องถิ่นรวมตลอดถึงวิถีชีวิตวัฒนธรรมและขนบธรรมเนียมประเพณีดั้งเดิมของท้องถิ่นเป็นหลักซึ่งก็คือการพัฒนาโดยยึดหลัก "ภูมิสังคม" เป็นแนวทางนั่นเองดังคำกล่าวของ มนูญ มุกข์ประดิษฐ์ ที่ได้กล่าวว่า “ปัจจุบันได้มีการพูดการคิดและการทำในเรื่องการพัฒนาที่ยั่งยืนกันมากเดิมทีการพัฒนาของประเทศไทยคือการเน้นเรื่องการพัฒนาเศรษฐกิจแต่ประการเดียวและการพัฒนาในรูปแบบนี้ทำไปนานเข้าผู้คนเริ่มตระหนักกันว่าการพัฒนาที่มุ่งเห็นที่ตัวเลขการเจริญเติบโตทางเศรษฐกิจโดยไม่คำนึงถึงเรื่องอื่น ๆ ที่เกี่ยวข้องนั้นมีผลข้างเคียงที่ไม่พึงประสงค์นานับปการยกตัวอย่าง เช่น ทรัพยากรธรรมชาติทุกด้านถูกใช้ไปอย่างฟุ่มเฟือย โดยไม่คิดถึงผลกระทบทางนิเวศวิทยาคุณภาพชีวิตของทั้งพืชและสัตว์รวมถึงตัวมนุษย์เองด้วยทำให้ผลการพัฒนาที่ผ่านมาจนถึงปัจจุบันไม่ยั่งยืนเพราะการพัฒนานั้นขาดความสมดุลระหว่างเศรษฐกิจสังคมทรัพยากรธรรมชาติและสิ่งแวดล้อม

ดังนั้น กระแสของการพัฒนายุคใหม่ก็ คือ การพัฒนาที่ยั่งยืนที่ยืนอยู่บนความพอดีมีดุลยภาพและข้อที่มีค่าเฉลี่ยของการปฏิบัติที่เป็นจริงน้อยที่สุดได้แก่คณะกรรมการสถาน ศึกษาขั้นพื้นฐาน ผู้ปกครองและชุมชนมีส่วนร่วมรับผิดชอบการบริหารจัดการสถานศึกษาอย่างจริงจัง ทั้งนี้ เป็นเพราะโรงเรียนไม่ได้กำหนดบทบาทหน้าที่ให้กับผู้ที่มีส่วนเกี่ยวข้องดังกล่าวอย่างชัดเจน การประชาสัมพันธ์นโยบายการขับเคลื่อนปรัชญาของเศรษฐกิจพอเพียงสู่สถานศึกษายังไม่ทั่วถึงและต่อเนื่องการดำเนินงานโครงการสู่ผู้ปกครองและชุมชนในการมีส่วนร่วมรับผิดชอบการดำเนินงานของโรงเรียนมีน้อย จึงทำให้ผู้ปกครองและชุมชนยังยึดติดอยู่กับแนวคิดที่ว่าการจัดการศึกษาตั้งแต่การจัดการเรียนการสอนการวัดและประเมินผลเป็นเรื่องของโรงเรียนและครูผู้สอนประกอบกับการที่โรงเรียน โดยครูผู้สอนมักเป็นผู้วางแผนการจัดกิจกรรมการเรียนการสอนแต่เพียงฝ่ายเดียวเป็นส่วนมากรวมทั้งโรงเรียน โดยผู้บริหารไม่ได้ร่วมวางแผนปฏิบัติให้กับบุคคลที่เกี่ยวข้องไว้ชัดเจน รวมถึงข้อจำกัดของบุคลากรในเรื่องพื้นความรู้ที่จะถ่ายทอดให้กับผู้ร่วมกิจกรรมเพราะขาดทักษะในความรู้บางเรื่องที่เกี่ยวกับหลักปรัชญาเศรษฐกิจพอเพียงข้อจำกัดในตัวของผู้ปกครองและชุมชนในเรื่องเวลาและอาชีพการขาดงบประมาณสนับสนุนการดำเนินงานจึงขาดความมั่นใจและแรงจูงใจในการมีส่วนร่วมรับผิดชอบในการบริการจัดการสถานศึกษา ซึ่งเป็นเรื่องที่ต้องอาศัยผู้รู้รวมไปถึงผู้ปกครองและชุมชนขาดความตระหนักและเห็นความสำคัญของหลักปรัชญาของเศรษฐกิจพอเพียงดังนั้นโรงเรียนจึงควรมีการประชาสัมพันธ์ให้ผู้ปกครองและชุมชนได้มีส่วนร่วมรับผิดชอบการดำเนินงานจัดการศึกษารวมทั้งมีการรายงานผลการดำเนินการจัดการศึกษาแก่สาธารณชนได้ทราบสอดคล้องกับ สรสิทธิ์ พรรณวงศ์ (2551 : 2 ) ที่ได้สรุปผลการวิเคราะห์กระบวนการบริหารจัดการสถานศึกษาขั้นพื้นฐานตามแนวปรัชญาเศรษฐกิจพอเพียงโรงเรียนนาหว้าพิทยาคมในภารกิจ 4 งานคืองานวิชาการงานงบประมาณงานบุคลากรและงานบริหารทั่วไปพบว่าผู้บริหารใช้กระบวนการแบบมีส่วนร่วมและนำกระบวนการ PDCA ของ Deming และหลัก 4 ร (ร่วมคิดร่วมทำร่วมพัฒนาและร่วมตรวจสอบ) 3 T (Teaming, Thinking, Training) โดยมีการวางแผนงานการปฏิบัติการติดตามตรวจสอบแก้ไขภายใต้การมีส่วนร่วมของผู้มีส่วนได้เสีย (Stakeholder) กล่าวคือ ส่งเสริมให้ชุมชนภูมิปัญญาท้องถิ่นเข้ามามีส่วนร่วมในการจัดกิจกรรมการเรียนการสอนและจัดหาแหล่งเรียนรู้และรายงานการดำเนินงานอย่างเป็นระบบทำนองเดียวกันกับ ปรีชา ศรีลับขวา (2551 : 3) ที่ได้ศึกษาสภาพการใช้หลักปรัชญาเศรษฐกิจพอเพียงในการบริหารจัดการศึกษาของโรงเรียนในอำเภอฝางสำนักงานเขตพื้นที่การศึกษาขอนแก่นเขต 1 ได้ให้ข้อเสนอแนะว่าสถานศึกษาควรให้ผู้ปกครองและชุมชนมีส่วนร่วมในการจัดการศึกษา

ปัญหาและข้อเสนอแนะเกี่ยวกับการบริหารจัดการสถานศึกษาตามแนวปรัชญาของเศรษฐกิจพอเพียงในโรงเรียนเซนต์ยอแซฟกาฬสินธุ์ ในด้านการบริหารวิชาการพบว่าโรงเรียนมีปัญหาการนิเทศติดตามตรวจสอบผลการปฏิบัติงานวิชาการอย่างต่อเนื่อง ที่เป็นเช่นนี้ เพราะผู้บริหารครูมีภาระงานอื่น ๆ นอกเหนือจากงานสอนมาก โดยเฉพาะงานตามนโยบายจากหน่วยงานต้นสังกัดอีกทั้งผู้บริหารและบุคลากรทางการศึกษาในสถานศึกษามุ่งเน้นเฉพาะการวางแผนการดำเนินการและการประเมินผลในเรื่องของระดับผลการเรียนของผู้เรียนเท่านั้น โดยขาดความสนใจในติดตามงานและการนำผลการประเมินมาปรับปรุงพัฒนาการดำเนินกิจกรรม เพื่อสังคมและสาธารณประโยชน์ของผู้เรียนตามหลักปรัชญาของเศรษฐกิจพอเพียงในการดำเนินงานด้านกิจการนักเรียนอย่างแท้จริงตรงกับผลการวิจัยของ สนั่น สุขเหลือ (2547 : 1) ได้ทำการวิจัยเรื่องบทบาทของผู้บริหารสถานศึกษาขั้นพื้นฐานต่อการส่งเสริมโครงการตามแนวพระราชดาริ (เศรษฐกิจพอเพียง) จังหวัดสุรินทร์ พบว่า บทบาทด้านการประเมินตรวจสอบและด้านการแก้ไขปรับปรุงการจัดการเรียนรู้มีการปฏิบัติอยู่ในระดับปานกลางข้อเสนอแนะในการแก้ปัญหาสถานศึกษา จึงควรจัดทำแผนการนิเทศติดตามตรวจสอบการปฏิบัติงานวิชาการอย่างเป็นลายลักษณ์อักษรรวมทั้งแต่งตั้งบุคลากรภายในสถานศึกษาที่มีหน้าที่รับผิดชอบอย่างชัดเจนในการนิเทศติดตามการดำเนินกิจกรรมอย่างต่อเนื่องเป็นระยะและควรจัดการประชุมเพื่อประเมินผลการจัดกิจกรรมในภาพรวมและนำผลการประเมินมาใช้เพื่อวางแผนในการพัฒนาต่อไปกำหนดและสร้างความตระหนักกับบุคลากรให้มีส่วนร่วมรวมทั้งปรับปรุงรูปแบบการนิเทศติดตามที่หลากหลาย

ด้านการบริหารงบประมาณ พบว่า โรงเรียนขาดการบริหารจัดการความเสี่ยงที่อาจเกิดขึ้นเกี่ยวกับงบประมาณ ซึ่งปัญหานี้อาจสืบเนื่องมาจากผู้บริหารหรือบุคลากรทางการศึกษาที่รับผิดชอบมีประสบการณ์น้อยหรือไม่ได้เรียนมาในสายบริหารเพียงแค่ได้รับความรู้จากการศึกษาเอกสารหรือการอบรมจึงไม่มีประสบการณ์และความชำนาญข้อเสนอแนะในการแก้ปัญหาคือผู้บริหาร บุคลากรที่รับผิดชอบควรศึกษาหาความรู้และรูปแบบการบริหารจัดการความเสี่ยงที่ประสบผลสำเร็จมีการวิเคราะห์ผลการดำเนินงานตรวจสอบการใช้งบประมาณโดยการสรุปโครงการพร้อมทั้งวิเคราะห์จุดเด่นและจุดที่จะต้องพัฒนา

ด้านการบริหารงานบุคคลพบว่าโรงเรียนมีปัญหาในการพัฒนาบุคลากรที่ไม่สอดคล้องกับความต้องการบุคลากรขาดความรู้ความเข้าใจในหลักปรัชญาของเศรษฐกิจพอเพียงอย่างถูกต้องและลึกซึ้ง ข้อเสนอแนะในการแก้ปัญหาคือควรมีการจัดอบรมเพื่อให้บุคลากรมีความรู้ความเข้าใจในหลักปรัชญาของเศรษฐกิจพอเพียงอย่างจริงจังและเป็นระบบรวมทั้งจัดตั้งศูนย์การเรียนรู้ตามหลักเศรษฐกิจพอเพียงในสถานศึกษา เพื่อเป็นแหล่งเรียนรู้

ด้านการบริหารทั่วไปพบว่าโรงเรียนมีปัญหาการจัดระบบประกันคุณภาพการศึกษาที่ไม่ได้มาตรฐานบุคลากรผู้รับผิดชอบเกี่ยวกับการควบคุมภายในขาดความรู้ความเข้าใจในการจัดการความเสี่ยงและคณะกรรมการสถานศึกษาขั้นพื้นฐานผู้ปกครองชุมชนและผู้ที่มีส่วนเกี่ยวข้องกับการจัดการศึกษาเข้ามามีบทบาทในการจัดการศึกษาน้อยสอดคล้องกับงานวิจัยของรุ่งทิวา สันติผลธรรม (2552 : 2) ที่ได้ศึกษาเรื่องการนำเสนอแนวทางการบริหารสถานศึกษาตามหลักปรัชญาของเศรษฐกิจพอเพียงของสถานศึกษาเอกชนอำเภอเมืองนครสวรรค์จังหวัดนครสวรรค์ พบว่า ด้านการบริหารงานทั่วไปโดยในภาพรวมมีปัญหาการบริหารงานอยู่ในระดับมากเมื่อพิจารณาเป็นรายข้อพบว่าข้อที่มีระดับปัญหาการบริหารงานอันดับที่ 1 คือ การมีส่วนร่วมในการประสานความร่วมมือระหว่างสถานศึกษาชุมชนและหน่วยงานต่าง ๆ ทั้งนี้เพราะพื้นฐานการศึกษาของบุคลากรในชุมชนและด้วยสภาวะเศรษฐกิจที่ต้องดิ้นรนในการแสวงหารายได้ เพื่อที่จะมาจุนเจือครอบครัวจึงผลักภาระไว้ให้ผู้บริหารและบุคลากรในโรงเรียนดำเนินการข้อเสนอแนะในการแก้ปัญหาคือผู้บริหารและบุคลากรทางการศึกษาควรแสวงหาความรู้และประสบการณ์ในวางแผนและการดำเนินการเกี่ยวกับการประกันคุณภาพการศึกษารวมทั้งปรับปรุงและพัฒนาระบบควบคุมภายในการติดตามตรวจสอบประเมินผลและรายงานผลการพัฒนาการศึกษาให้สาธารณชนรับทราบและโรงเรียนควรมีการประสานสัมพันธ์กับชุมชนให้มีส่วนร่วมในการบริหารจัดการสถานศึกษาตามแนวปรัชญาของเศรษฐกิจพอเพียง

**ข้อเสนอแนะ**

**ข้อเสนอแนะจากผลการวิจัย**

1. ผู้บริหารโรงเรียนบุคลากรทางการศึกษา และนักเรียนควรศึกษาปรัชญาของเศรษฐกิจพอเพียงอย่างถ่องแท้และเข้าใจลึกซึ้งตระหนักและเห็นคุณค่าความสำคัญของการนำหลักปรัชญาของเศรษฐกิจพอเพียงมาใช้ในการบริหารจัดการศึกษา

2. ผู้บริหารควรปรับโครงสร้างการบริหารให้สอดคล้องกับการนำหลักปรัชญาของเศรษฐกิจพอเพียงมาใช้โดยกำหนดให้มีทีมงานรับผิดชอบเกี่ยวกับเรื่องนี้โดยตรง

3. การดำเนินงานตามโครงการกิจกรรมต่าง ๆ ในโรงเรียนควรยึดหลักความพอประมาณความมีเหตุผลและการมีภูมิคุ้มกันในตัวที่ดีภายใต้เงื่อนไขคุณธรรมนำความรู้โดยมีการวางแผนที่ดีมีลำดับขั้นตอนในการดำเนินงานมีการตรวจสอบและต้องมีการปรับปรุงพัฒนาอย่างต่อเนื่องรวมทั้งการประชาสัมพันธ์ให้ชุมชนได้รับทราบ

4. สำนักงานเขตพื้นที่การศึกษาและสถานศึกษาควรจัดให้มีการพัฒนาความรู้ความเข้าใจเกี่ยวกับหลักปรัชญาของเศรษฐกิจพอเพียง กับบุคลากรเพิ่มเติมนอกจากความรู้ทางด้านทฤษฎีแล้วควรเพิ่มเติมความรู้ในทางปฏิบัติเกี่ยวกับการประยุกต์ใช้หลักปรัชญาของเศรษฐกิจพอเพียงในการบริหารจัดการสถานศึกษา และการนำไปบูรณาการในการจัดการเรียนการสอนซึ่งจะทำให้บุคลากรสามารถมองเห็นแนวทางปฏิบัติที่ชัดเจนและเกิดความเข้าใจที่ตรงกันในการปฏิบัติงาน

5. สำนักงานรับรองมาตรฐานและประเมินคุณภาพการศึกษา (องค์กรมหาชน) ควรเพิ่มมาตรฐานและตัวชี้วัด เกี่ยวกับการดำเนินงานด้านหลักปรัชญาของเศรษฐกิจพอเพียงภายในสถานศึกษาในการประเมินมาตรฐานสถานศึกษาภายนอก เพื่อเป็นการกระตุ้นส่งเสริมโดยตรงให้สถานศึกษาให้ความสำคัญและดำเนินการให้เห็นเด่นชัดมีร่องรอยหลักฐานเพื่อให้ผ่านการประเมินคุณภาพสถานศึกษาภายนอก

**ข้อเสนอแนะสำหรับการวิจัยในครั้งต่อไป**

1. ควรมีการศึกษาการบริหารจัดการสถานศึกษาตามหลักปรัชญาของเศรษฐกิจพอเพียงในโรงเรียนที่เป็นโรงเรียนนำร่องหรือโรงเรียนต้นแบบ

2. ควรมีการศึกษาในด้านความรู้ความเข้าใจในหลักปรัชญาของเศรษฐกิจพอเพียงของผู้บริหารและบุคลากรทางการศึกษาซึ่งเป็นผู้ถ่ายทอดประสบการณ์ให้กับนักเรียนโดยตรง

3. ควรมีการศึกษา เพื่อหารูปแบบหรือยุทธศาสตร์ในการพัฒนาการนำหลักปรัชญาของเศรษฐกิจพอเพียงไปใช้ในการบริหารจัดการของแต่ละสถานศึกษา

4. ควรศึกษาปัจจัยที่ส่งผลต่อความสำเร็จในการนำหลักปรัชญาของเศรษฐกิจพอเพียงไป